recursal/SuperWikiNEXT-32B huggingface dataset:
Arca formula Einstein ***E=mc²*** di Jerman
**E=mc²** atau secara penuhnya **Kesetaraan jisim-tenaga** (bahasa Inggeris: ***Mass-energy equivalence***) ialah satu konsep yang dipopularkan oleh Albert Einstein. Konsep ini membawa maksud bahawa semua jisim setara dengan tenaga dan semua tenaga setara dengan jisim. Ini dapat diungkap mengikut formula kerelatifan khas kesetaraan jisim-tenaga.

*E* = *mc*²
yang mana

* *E* = satu kuantiti tenaga (dalam unit joule),
* *m* = kesetaraan kuantiti jisim (dalam kilogram), dan
* *c* = kelajuan cahaya di dalam vakum (*celeritas*) (meter per saat).

Persamaan ini sering dianggap berpunca dari Albert Einstein yang membentangkannya dalam Kertas kerja Annus Mirabilis pada 1905, walaupun Einstein bukan orang pertama yang mencadangkan hubungan antara jisim dan tenaga.

Dalam formula ini, c² ialah faktor kesetaraan yang diperlukan untuk mengubah unit kuantiti untuk kepada unit tenaga.

Penjimatan jisim dan tenaga
---------------------------

Konsep kesetaraan jisim-tenaga merupakan konsep mengubah penjimatan jisim dan penjimatan tenaga. Ini membolehkan jisim diubah kepada sejenis tenaga aktif (seperti dalam tenaga kinetik, haba, atau cahaya) walaupun masih kekal sebagai jisim.

Rujukan
-------

1. ↑  
Dewan Bahasa dan Pustaka. Kesetaraan jisim-tenaga. Diarkibkan 2007-10-10 di Wayback Machine Diperolehi pada 3 Mei 2007.
Transformasi wap air kepada ais secara terus.
**Pengendapan** ialah peralihan fasa melibatkan pertukaran suatu gas kepada pepejal tanpa menjadi cecair terlebih dahulu. Ini ialah peralihan yang bertentangan dengan pemejalwapan. Satu contoh pemendapan ialah proses pertukaran wap air terus menjadi ais tanpa menjadi air cecair terlebih dahulu. Ini ialah cara ibun terbentuk di tanah atau permukaan lain. Proses pembentukan jelaga pada cerobong asap juga merupakan satu proses pemendapan.

Rujukan
-------

* Gaja, Shiv P. *Fundamentals of Atmospheric Modeling,* Cambridge University Press, edisi kedua, 2005, m/s. 525 ISBN 978-0-521-83970-9
* Moore, John W. et al. *Principles of Chemistry: The Molecular Science,* Brooks Cole, 2009, m/s. 387 ISBN 978-0-495-39079-4
* Whitten, Kenneth W. et al. *Chemistry,* Brooks-Cole, edisi kesembilan, 2009, m/s. 7 ISBN 978-0-495-39163-0

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Lion Air di lapangan Terbang Sentani, Jayapura
Batavia Air di lapangan Terbang Sentani, Jayapura
**Lapangan Terbang Sentani** yang mempunyai kod WAJJ merupakan sebuah lapangan terbang di Indonesia.
**Lapangan Terbang Sentani** (Indonesia: *Bandar Udara Sentani*code: id is deprecated ) (IATA: **DJJ**, ICAO: **WAJJ**) merupakan lapangan terbang di Jayapura, ibu kota province Papua, Indonesia, di pulau New Guinea. Nama lapangan terbang ini diambil dari Tasik Sentani berhampiran.

Sejarah
-------

Lapangan Terbang Sentani merupakan sebahagian dari kemudahan American yang besar di Hollandia, yang dibebaskan dari Jepun oleh pasukan pasukan petugas afimbia Amerika nama Kod Operation Reckless pada 22 April 1944.

Kawasan ini dijajah Jepun pada April 1942, dan menjelang 10 Oktober 1943, pihak Jepun telah membina kompleks besar dengan dua landasan: landasan barat sepanjang 4,500 ft dan landasan selatan kedua sepanjang 6,200 ft x 340 ft. Terdapat 24 perlindungan pesawat pengebom besar ke barat landasan, dan tambahan 27 ke barat landasan, disambung dengan jalan rayap ke dua landasan. Pertahanan anti pesawat termasuk 4 meriam ringan yang kemudiannya dipertingkatkan. Lapangan terbang ini teruk berlopak akibat serangan pengeboman Amerika.

Sebaik sahaja dikawal oleh Amerika, lapangan terbang ini kembali dibina dan menjadi pangkalan kawal dan perintah dengan sejumlah besar unit operasi menerbangkan misi tempur dengan pejuang dan pengebom beroperasi dari kawasan tersebut. Kemudahan Amerika terdiri dari tiga pangkalan udara tentera: Hollandia, Sentani dan Cyclops Aerodrome.

Pada penghujung perang lapangan terbang Hollandia ditinggalkan tetapi dalam keadaan baik sehingga hari ini. Sebahagian dari kompleks adalah landasan Cyclops yang hanya memiliki landasan tunggal, yang dibina oleh pihak Jepun. Ia terkenal kerana ia berfungsi sebagai ibu pejabat MacArthur di Hollandia. Hari ini Lapangan udara Cyclops semak, ditinggalkan sejak perang. Sebahagian darinya dibangunkan menjadi bandar Sentani.

Lapangan Terbang Sentani hanyalah sebahagian kompleks yang masih digunakan sebagai lapangan terbang hari ini. Ia menjadi sebahagian dari pintu masuk utama ke bahagian Indonesian pulau tersebut.

### Unit USAAF utama yang ditempatkan di Hollandia

* 308th Bombardment Wing (10 August-22 October 1944)
* 310th Bombardment Wing (6 May-18 September 1944)
* 85th Fighter Wing (24 July-24 October 1944)
* 3d Bombardment Group (12 May-16 November 1944)
* 312th Bombardment Group (June-19 November 1944)
* 49th Fighter Group (17 May-5 June 1944)
* 475th Fighter Group (15 May-14 July 1944)
* 317th Troop Carrier Group (June-17 November 1944)
* 418th Night Fighter Squadron (12 May-28 September 1944)

Pautan luar
-----------

* INDONESIA Airports.
* ICAO Database & Reference

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

1. 1 2  Airport information for WAJJ from DAFIF (effective October 2006)
2. ↑  Maklumat lapangan terbang mengenai DJJ di Great Circle Mapper. Sumber: DAFIF.
Naskhah *Principia* kepunyaan Newton, dengan pembetulan bagi edisi kedua.
Muka tajuk
***Philosophiæ Naturalis Principia Mathematica*** (Latin untuk: "prinsip matematik bagi falsafah alam semula jadi"), sering disebut ***Principia*** atau ***Principia Mathematica*** sebagai singkatan) merupakan karya tiga jilid Isaac Newton yang diterbitkan pada 5 Julai 1687. Ia mengandungi pernyataan hukum gerakan Newton dan yang dijadikan asas dalam mekanik klasik, begitu juga hukum kegravitian semesta dan hukum Kepler bagi pergerakan planet (yang buat pertama kalinya diperoleh secara empirikal). *Principia* dianggap sebagai hasil penulisan kerja saintifik yang paling penting.

Dalam pengiraan teori fiziknya, Newton mengembangkan satu bidang matematik yang dikenali kini sebagai kalkulus. Walau bagaimanapun, bahasa kalkulus banyak ditinggalkan dalam *Principia.* Malah, Newton banyak menimbulkan buktinya melalui hujah geometri.

Dalam *Principia*lah Newton menyatakan perkataannya yang terkenal, *Hypotheses non fingo* ("Saya tak mengada-adakan hipotesis").

Rujukan
-------

1. ↑  *Philosophiae naturalis principia mathematica*, auctore Is. Newton, Londini, iussu Societatis Regiae ac typis Josephi Streater, anno MDCLXXXVII

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman
* Israel
* Amerika Syarikat

 |
| Lain-lain | 
* SUDOC (Perancis)
	+ 1

 |
**Diskaun tanpa tuntutan** atau *non claim discount* (NCD) ialah skim ganjaran kepada pemegang polisi insurans apabila mereka tidak membuat tuntutan bagi polisi tersebut dalam tempoh 12 bulan sebelum ini. Ia juga dipanggil "sistem bonus-malus" (BMS).

Kadar NCD
---------

Kadar NCD boleh mencecah sehingga 55 peratus daripada nilai premium bagi kereta persendirian dan sehingga 25 peratus bagi pemilik motosikal.

Malaysia
--------

Pemilik kenderaan boleh memeriksa status diskaun tanpa tuntutan bagi polisi insurans kenderaan masing-masing menerusi talian (*online*) secara percuma. Laman web ini ialah www.ism.net.my.

Perkhidmatan ini dikendalikan oleh Insurance Service Malaysia (ISM) sejak 1 Januari 2010. Ketua Pegawai Eksekutifnya ialah Carl Rajendram. Pemilik kenderaan dapat menyemak status NCD masing-masing, sekaligus mengelak kemungkinan berlaku penipuan yang sering berlaku sebelum ini.

Biasa berlaku, pemilik kenderaan sering diminta membuat bayaran penuh untuk memperbaharui polisi insurans kenderaan sebelum peratusan kelayakan NCD disemak oleh syarikat insurans.

Rujukan
-------

1. ↑  Semak Status NCD Secara Percuma Dalam Talian Bernama
Pelancongan pintar ialah komponen penting bandar pintar. Pelancongan adalah salah satu komponen utama pertumbuhan ekonomi bagi masyarakat di seluruh dunia. Keperluan utama pelancongan adalah untuk menarik lebih ramai pelancong dari pelbagai bahagian dunia. Pelancongan pintar merujuk kepada aplikasi teknologi maklumat dan komunikasi, seperti yang serupa dengan bandar pintar, untuk membangunkan alat dan pendekatan inovatif untuk meningkatkan pelancongan. Pelancongan pintar bergantung pada teknologi teras seperti ICT, komunikasi mudah alih, pengkomputeran awan, kecerdasan buatan dan realiti maya. Ia menyokong usaha bersepadu di destinasi untuk mencari cara inovatif untuk mengumpul dan menggunakan data yang diperoleh daripada infrastruktur fizikal, keterkaitan sosial dan sumber organisasi (kedua-dua kerajaan dan bukan kerajaan), dan pengguna dalam kombinasi dengan teknologi canggih untuk meningkatkan kecekapan, kemampanan, pengalaman. Alat teknologi maklumat dan komunikasi yang digunakan untuk pelancongan pintar termasuk IoT, komunikasi mudah alih, pengkomputeran awan dan kecerdasan buatan. Ia menggabungkan infrastruktur fizikal, maklumat, sosial dan komersial pelancongan dengan alat sedemikian untuk menyediakan peluang pelancongan pintar. Prinsip pelancongan pintar terletak pada meningkatkan pengalaman pelancongan, meningkatkan kecekapan pengurusan sumber, memaksimumkan daya saing destinasi dengan penekanan pada aspek mampan. Ia juga harus mengumpul dan mengedarkan maklumat untuk memudahkan pengagihan sumber pelancongan yang cekap dan mengintegrasikan bekalan pelancongan di peringkat mikro dan makro memastikan manfaat diagihkan dengan baik. Mereka diperhatikan berkesan di destinasi berteknologi maju seperti bandar pintar.

Rujukan
-------

1. ↑  Z. Lijing, P. Yanrong and H. Jianhua, "The Development Strategy for the Tourism in Hebei under the Background of Smart City Based on Data Mining," in Proc. 7th International Conference on Intelligent Computation Technology and Automation, Changsha, 2014, pp. 991-994.
Sala melawan harimau, lambang Empayar Hoysala di Belur, Karnataka.
**Empayar Hoysala** (Bahasa Kannada: ಹೊಯ್ಸಳ ಸಾಮ್ರಾಜ್ಯcode: kn is deprecated , hojsəɭə saːmraːdʒjə) ialah sebuah empayar Kannadiga India Selatan tersohor yang menguasai kebanyakan kawasan negeri Karnataka dari abad ke-10 hingga abad ke-14. Ibu kota Hoysala mula-mulanya terletak di Belur, kemudian berpindah ke Halebidu. 

Raja-raja Hoysala asalnya merupakan penduduk bukit Malnad Karnataka, sebidang kawasan tanah tinggi di banjaran Ghat Barat. Pada abad ke-12, sebagai mengambil kesempatan terhadap peperangan saling menghancur antara kerajaan-kerajaan Chalukya Barat dan Kalachuri, mereka mengilhakkan kawasan-kawasan Karnataka masa kini dan tanah-tanah subur di utara delta Sungai Kaveri di Tamil Nadu masa kini. Menjelang abad ke-13, pemerintah Hoysala mentadbir kebanyakan kawasan Karnataka, beberapa bahagian Tamil Nadu dan Andhra Pradesh barat di India Decca.

Zaman pemerintahan Hoysala adalah penting untuk perkembangan seni lukis, seni bina dan keagamaan di India Selatan. Empayar ini kini dikenang terutamanya kerana meninggalkan seni bina kuilnya. Lebih seratus buah kuil yang masih ada bertaburan di seluruh negeri Karnataka, termasuklah Kuil Chennakesava yang tersohor di Belur, Kuil Hoysaleswara di Halebidu, dan Kuil Kesava di Somanathapura. Para pemerintah Hoysala menaungi bidang seni halus, maka menggalakkan kemekaran karya sastera berbahasa Kannada dan Sanskrit.

Rujukan
-------

Pautan luar
-----------

* "Hoysala Dynasty, Jyothsna Kamat". *© 1996–2006 Kamat's Potpourri*. Dicapai pada 2006-11-17.
* "Indian Inscriptions-South Indian Inscriptions, (vols 9, 15,17,18)". *What Is India Publishers (P) Ltd, Saturday, November 18, 2006*. Dicapai pada 2006-11-17.
* "Indian Temple Architecture : Form and Transformation—The Karnata Dravida Tradition 7th to 13th Centuries/Adam Hardy, 1995". *Vedams eBooks (P) Ltd, Vedams Books from India*. Dicapai pada 2006-11-17.
* "Coin in memory of Basaveshwara". *The Hindu, Monday, Jun 26, 2006*. Diarkibkan daripada yang asal pada 2007-03-12. Dicapai pada 2006-12-02.
* "Kalam calls for corruption-free society". *The Hindu, Sunday, Apr 27, 2003*. Diarkibkan daripada yang asal pada 2007-03-10. Dicapai pada 2006-12-02.
* "Karnataka Haridasas'". *haridasa@dvaita.net*. Diarkibkan daripada yang asal pada 2006-12-09. Dicapai pada 2006-12-02.
* Kripto Para
**Empayar Mexico Kedua** (Sepanyol: *Segundo Imperio Mexicano*code: es is deprecated ) merujuk kepada kawasan Mexico yang berada di bawah suatu pemerintahan beraja diisytiharkan oleh Dewan Masyhur Perancis (*Assemblée des Notables*) pada 10 Julai 1863, semasa negara tersebut melakukan campur tangan politik yang kedua di Mexico. Ia dibuat dengan sokongan Napoleon III dari Perancis yang cuba untuk mewujudkan suatu sekutu terhadap kerajaannya di benua Amerika. *Erzherzog* Ferdinand Maximilian dari Wangsa Habsburg-Lorraine di Austria dipilih sebagai maharaja dan ketua negara itu dengan gelaran Maximilian I.

Empayar ini dihapuskan berikutan penghukuman mati ke atas Maximilian I selepas pemenjaraan baginda oleh pihak republikan Mexico pada 19 Jun 1867.

Bibliografi
-----------

* Barker, Nancy N. : The Factor of 'Race' in the French Experience in Mexico, 1821-1861", in: *HAHR*, no. 59:1, pp. 64–80.
* Blumbeg. Arnold: T*he Diplomacy of the Mexican Empire, 1863-1867*. Florida: Krueger, 1987.
* Corti, Egon Caesar: *Maximilian and Charlotte of Mexico*, translated from the German by Catherine Alison Phillips. 2 Volumes. New York: Knopf, 1928.
* Pani, Erika: "Dreaming of a Mexican Empire: The Political Projects of the 'Imperialist'", in: *HAHR*, no. 65:1, pp. 19–49.

Pautan luar
-----------

* Mexico: the French intervention and the 2nd Empire, 1862-1867
* Imperial House of Mexico
Pengalaman boleh diperoleh dari pemerhatian dan juga bimbingan orang-orang bijaksana.

**Pengalaman** adalah hasil pendedahan atau persentuhan kepada sesuatu benda atau peristiwa dalam alam sekeliling dengan pancaindera hidupan yang memungkin seseorang mengetahui, memahiri atau memerhati sebagai tindak balas kepada benda yang dihadap.

Secara amnya, konsep pengalaman memaksudkan kepandaian atau pengetahuan tatacara dan bukannya pengetahuan kenyataan. Ahli falsafah menggelar pengetahuan yang berasaskan pengalaman sebgai "pengetahuan empirik" atau "pengetahuan *a posteriori*." 

Seseorang yang kaya dengan pengalaman dalam sesuatu bidang boleh mengejar reputasi selaku pakar.

Lihat juga
----------

* Persepsi

Rujukan
-------

1. ↑  "Perceptual Experience and Perceptual Justification". *Stanford Encyclopedia of Philosophy*. Dicapai pada 16 Julai 2020.
2. ↑  "Experience". *Merriam-Webster*. Dicapai pada 16 Julai 2020.
3. ↑  Vardiansyah, Dani. Filsafat Ilmu Komunikasi: Suatu Pengantar, Indeks, Jakarta 2008. Hal.3
**Doa dan Karunia** merupakan Sinetron bertemakan drama yang ditayangkan oleh RCTI yang dicipta oleh Sinemart pada tahun 2009 mulai tanggal Rabu, 30 September 2009 dan tamat tanggal Minggu, 13 Desember 2009 berapa jumlah oleh 74 Episode dengan lagu tema soundtrack yang diambil berjudul *Maha Melihat* yang dipopulerkan oleh Opick yang belakangan digantikan dengan lagu *Dilema cinta* dari Ungu Band. Sinetron hasil kelanjutan cerita dari Manohara ini dibintangi antara lain oleh Dude Harlino, Naysila Mirdad, Meriam Bellina, Dewi Yull, Glenn Alinskie, Marissa Nasution, Jessica Mila, Marwa Tsania, Lulu Kurnia, Hendra Cipta dan Anwar Fuady yan tayang setiap hari pukul 18.00 WIB.

Pemain
------

* Naysila Mirdad sbg Karunia
* Dude Harlino sbg Dude
* Glenn Alinskie sbg Glenn
* Oka Antara sbg Rico
* Marissa Nasution sbg Jessica
* Meriam Bellina sbg Dianita
* Tsania Marwa sbg Fresilia
* Joy Octaviano sbg Adit
* Jessica Mila sbg Nanda
* Lulu Kurnia sbg Ningrum
* Yurike Prastika sbg Tyas
* Eeng Saptahadi sbg Aldi
* Anwar Fuady sbg Anwar
* Hendra Cipta sbg Hadi
* Piet Burnama
* August Melasz

Plot
----

Manohara akhirnya meninggal karena sakit. Sebelum meninggal, Manohara berpesan pada Dude untuk mencari seorang gadis bernama Karunia, karena ia membawa Satria (anak Manohara). Tak disangka, Karunia tidak lain adalah Nia, gadis yang dikagumi Dude selama ini. Dengan penuh keyakinan, Dude pun segera melamar Karunia melalui ibu tirinya, **Dianita** (Meriam Bellina). Sayangnya lamaran Dude ditolak mentah-mentah, karena Dianita ingin Dude menikah dengan anak kandungnya, Fresilia. Dude menolak, karena ia mencintai Karunia. Penolakan Dude membuat Dianita dan Fresillia marah dan kemudian menyiksa Karunia. Gadis itu dilarang untuk bertemu lagi dengan Dude.

Di satu kesempatan, Dude bertemu Karunia secara tak sengaja lalu mengutarakan perasaannya. Karunia bingung, di satu sisi ia mencintai Dude, namun ia juga takut pada Dianita yang mengancam akan membuang Satria jika Nia masih berhubungan dengan Dude. Dengan berat hati, akhirnya Karunia menolak cinta Dude.

Di sisi lain, seorang pemuda bernama Glenn juga merasakan perasaan yang sama pada Karunia. Tanpa berpikir panjang, ia mengajak Aldi, bapaknya, untuk segera melamar Karunia. Kali ini Dianita menerima lamaran Glenn meski tanpa persetujuan Karunia. Ia ingin agar Karunia segera lepas dari Dude.

Demi berbakti pada ibu tirinya, Karunia menerima lamaran Glenn. Sementara Dude harus kecewa karena sebentar lagi Karunia akan menjadi milik orang lain. Menjelang hari pernikahan yang semakin dekat, Glenn akhirnya mengetahui kalau Karunia mencintai Dude. 

Templat:Sinetron-stub
Satu **ela** ialah unit ukuran Inggeris untuk panjang yang ditakrifkan sebagai tiga (3) kaki, tiga puluh enam (36) inci, atau 1/1760 batu. Satu ela adalah sama dengan 0.9144 meter dalam Sistem Unit Ukuran Antarabangsa (SI). Dua ela menjadi satu fatom. Ukuran luas yang sepadan ialah ela persegi. 

Ela yang awal di United Kingdom dibahagikan melalui kaedah perduaan menjadi dua, empat, lapan dan enam belas bahagian dan masing-masing digelarkan sebagai "setengah ela" (*half-yard*), "jengkal" (*span*), "jari" (*finger*), dan "kuku" (*nail*). 

Nama "ela" dalam bahasa Inggeris, iaitu *yard*, berasal daripada perkataan "cabang lurus" atau "rod", tetapi asal yang tepat untuk ukuran ini tidak dapat dipastikan. Ada yang mempercayai bahawa ela berasal daripada hasta kembar. Satu "hasta" ialah jarak lengan bawah di antara siku dengan jari tengah. Ada juga yang mempercayai bahawa ela datang daripada jarak langkah ketika berjalan biasa. Satu postulat mengatakan bahawa ela berasal daripada lilitan pinggang, sedangkan satu postulat lagi menuntut bahawa ukuran ini dicipta oleh Henry I dari England dan merupakan jarak antara hujung hidung dengan hujung ibu jari baginda. Kesemua ini lebih mungkin merupakan peristiwa pemiawaian berbanding penciptaan ukuran ini.

Beberapa pemiawaian ela telah dibuat dan menghasilkan panjang kayu ukur yang berbeza-beza. Ela moden merupakan tolak ansur antara piawai lama British dan Amerika Syarikat yang ditentukur berdasarkan meter.
***Lexus dan Pokok Zaitun*** (bahasa Inggeris: *The Lexus and the Olive Tree*code: en is deprecated ) dikarang oleh Thomas L. Friedman pada tahun 1999, untuk menganjurkan bahawa dunia sedang mengalami dua pergelutan, iaitu mengejar kemakmuran dan pembangunan yang dilambangkan oleh kereta Lexus, dan mengekalkan identiti dan tradisi yang dilambangkan oleh pokok zaitun. Katanya, beliau menyedari perkara ini ketika menjamu selera dengan sekotak sushi dalam sebuah keretapi peluru Jepun setelah mengunjungi sebuah kilang Lexus factory sambil membaca berita konflik di Timur Tengah. 

Friedman membimbing pembaca dalam pengembaraan antarabangsa untuk memperbaharui pemahaman istilah "globalisasi" yang sering tersalah faham dan tersalah guna, dengan mengupas kisah-kisah pengalaman sebenarnya ketika bersemuka dengan ramai tokoh tersohor di dunia. Beliau berhujah bahawa globalisasi bukan sekadar arah aliran yang sementara, malah merupakan sebuah sistem antarabangsa yang menggantikan sistem Perang Dingin yang dahulu, dan mengamalkan peraturan dan logik tersendiri yang secara langsung atau sebaliknya mempengaruhi politik, persekitaran, geopolitik dan ekonomi hampir setiap negara di dunia."

Friedman hendak meneliti, mengupas dan menggolongkan sistem antarabangsa baru ini, lantas menjelaskannya dengan memperkenalkan istilah-istilah baru yang serba menarik seperti Kurang Daya Tahan Mikrocip; Baju Pasung Emas; Kumpulan Elektronik; DOSCapital; dsb.

Rujukan
-------

Pautan luar
-----------

* Lexus Dan Pokok Zaitun: INTM
* Official page on author's site Diarkibkan 2005-05-11 di Wayback Machine
* Review in Policy Review[*pautan mati kekal*] by Holman W. Jenkins, Jr.
* Review in Washington Monthly Diarkibkan 2005-06-26 di Wayback Machine by Paul Krugman
* Summary on BizSum
* Summary by Tom Allen Diarkibkan 2006-08-15 di Wayback Machine
Leyla Onur
**Leyla Onur** (lahir 8 Januari 1945 di Braunschweig, Jerman) adalah seorang ahli politik Jerman. Dia adalah wakil delegasi Jerman pertama yang berketurunan Turki di Parlimen Eropah (1989-1994).

Kehidupan
---------

Onur dilahirkan di Braunschweig dan menerima ijazah dari Abitur pada 1965. Pada masa yang sama, dia selesai mengajar *cutter* dan belajar Jerman dan perhubungan pelanggan. Dari tahun 1971 hingga ke 1989 dia mengajar di sekolah menengah dan sekolah latihan professional di Braunschweig.

Pada tahun 1973, Onur memasuki parti SPD. Setelah terlibat dalam beberapa konvensyen parti politik, dia dijadikan seorang anggota Majlis Perbandaran, dan kemudian Datuk Bandar. Dia akhirnya menjadi pengerusi SDP bahagian Braunschweig pada tahun 1991. Dari tahun 1989 hingga ke 1994, dia menjadi wakil pertama Jerman berkuturunan Turki di Parlimen Eropah. Pada tahun 1994 hingga ke 2002, dia menjadi seorang ahli Persekutuan Harian Jerman.

Onur telah berkahwin dengan dua orang anak.

Pautan luar
-----------

* (Jerman) Bundestagsbiografie (14. Wahlperiode)
Adolf Schrödter: Falstaff dan budak suruhannya
**Sir John Falstaff** adalah seorang watak cereka yang muncul dalam tiga buah drama karya William Shakespeare. Dalam kedua-dua drama *Henry IV*, beliau merupakan sahabat kepada Putera Hal, iaitu bakal Raja Henry V. Falstaff sang kesatria yang gemuk, sombong, suka bercakap besar dan penakut, sering memimpin Putera Hal yang kelihatan sesat jiwa ke dalam kesusahan, lantas akhirnya dilucutkan setelah Hal menjadi raja. Falstaff juga muncul dalam *The Merry Wives of Windsor*.

Walaupun pada asasnya watak komedi, Falstaff tetap memperbadankan suatu kedalaman yang sering terdapat dalam kerumitan komedi Shakespeare. Pada Babak II, Adegan III *Henry V*, kematiannya diperikan oleh watak "Tuan Rumah" yang memerikan mayatnya dengan cara yang mengajuk pemerian Plato tentang kematian Socrates.

Pautan luar
-----------

 Kategori berkenaan Falstaff di Wikimedia Commons

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Iklan untuk Domo-kun di dalam bas di Stesen Shibuya, Tokyo.
**Domo** (どーもくん, *Dōmo-kun*) ialah maskot rangkaian televisyen NHK Jepun yang muncul dalam beberapa sketsa animasi gerak henti 30 saat yang berfungsi sebagai pengenalan rancangan.

Latar belakang
--------------

**Domo**, selaku watak utama, dihuraikan dalam laman web rasni bahasa Inggeris sebagai "seekor makhluk aneh yang menetas dari sebiji telur."  Nama "Domo" diperoleh ketika episod kedua rancangannya apabila seorang juruhebah TV berkata, "*doumo, konnichiwa*" (どうも、こんにちは), yang lebih kurang bermaksud, "Apa khabar di sana?", atau "Apa khabar, Domo?". Akhiran kun pada "Domo-kun" ialah gelaran mesra yang sering dipakai apabila menyapa lelaki yang lebih muda. Makanan kegemaran Domo-kun ialah gulai daging dan ubi kentang, manakala dia paling benci epal, gara-gara satu misteri yang belum terjawab dalam DNA-nya. Domo-kun juga selalu kembung apabila gementar atau marah.

Domo tinggal dalam sebuah liang bawah tanah bersama **Usaji** (うさじい, *Usajii*)  , seekor arnab tua bijaksana yang gemar menonton televisyen dan minum teh hijau. Nama Usaji adalah kata lakur perkataan usagi (ウサギ), (arnab), dan *jii-chan* (じいちゃん) (atuk). Usaji tidak gemar bahan-bahan "baharu" dan juga tidak ada telefon. Dari segi fesyen, Usaji lebih mementingkan bahan berbanding bentuk. Makanan kegemaran Usaji ialah lobak, manakala dia paling tidak gemar makan "benda-benda yang tidak bererti."

Dalam liang itu juga didiami dua ekor kelawar, iaitu si ibu bernama **Shinobu** (しのぶ) dan anaknya **Morio** (もりお). Shinobu menderita alkoholisme.

Satu lagi watak utama dalam siri cerita ringkas ini ialah seekor musang bernama **Tā-chan** (たーちゃん) . Tā-chan yang berusia 17 tahun ini hendak menjadi jurugaya atau peragawati di Tokyo dan selalu menggunakan teknologi (TV, telefon bimbit, dan kamera). Makanan kegemarannya ialah aprikot dan tart pudina, manakala landak laut paling dijauhi seleranya.  Nama Tā-chan berasal dari perkataan "berbilang saluran" (多チャンネル, **tachanneru**) dalam penyiaran digitak.

Pautan luar
-----------

* NHK's official Domo webpage Diarkibkan 2008-03-14 di Wayback Machine
* Official U.S. Domo website
* Offcial Domo website Argentina ,Spanish Diarkibkan 2013-08-11 di Wayback Machine
* Large Domo-kun plush on the bridge of the Enterprise
* Frequently Asked Questions about Domo-kun
* Infamous Domo-kun's Angry Smashfest flash game I-Mockery
* Domo-kun wallpapers
* A Domo-kun fan site
* A Domo-kun fan blog[*pautan mati kekal*]
* Domo-kun at the movies Diarkibkan 2007-09-14 di Wayback Machine satirical article
* UNCYCLOPEDIA-JAPAN-どーもくん

1. 1 2 3 4 5  English page Diarkibkan 2007-12-03 di Wayback Machine, *Domomode*
2. 1 2 3  "Who? Diarkibkan 2008-03-10 di Wayback Machine," *Domo Nation*
Perpustakaan British di London ialah perpustakaan terbesar di duniaPerpustakaan Negara Malaysia di Kuala LumpurPerpustakaan Negara China merupakan perpustakaan terbesar di Asia.Perpustakaan Negara Brazil merupakan perpustakaan terbesar di Amerika Latin.
**Perpustakaan negara** merupakan perpustakaan yang perpustakaan khusus yang ditubuhkan oleh kerajaan sesebuah negara untuk berfungsi sebagai repositori maklumat untuk negara. Tidak seperti perpustakaan awam, perpustakaan ini jarang membenarkan pengguna untuk meminjam buku-buku yang terdapat dalam koleksi mereka. Antara koleksi mereka termasuklah kerja-kerja yang penting, berharga dan jarang ditemui. Sesebuah perpustakaan negara mengumpul dan memelihara kesusasteraan negara yang berada dalam dan luar negara. Contoh perpustakaan negara adalah Perpustakaan British, dan Bibliothèque Nationale di Paris.

Terdapat definisi perpustakaan negara yang lebih luas, yang meletakkan kurang penekanan kepada peranan repositori.

Perpustakaan negara kebiasaannya dikenali kerana saiznya, berbanding perpustakaan-perpustakaan lain yang berada di dalam sesebuah negara tersebut. Sesetengah negara yang belum merdeka, namun ingin memerlihara kebudayaan mereka, akan membina sebuah perpustakaan negara dengan ciri-ciri yang sama seperti pusat penyerahan terbitan.

Rujukan
-------

1. 1 2  Line, Maurice B.; Line, J. (2011). "Concluding notes". *National libraries*, Aslib, pp. 317–318
2. 1 2  Lor, P. J.; Sonnekus, E. A. S. (2010). "Guidelines for Legislation for National Library Services" Diarkibkan 13 Ogos 2006 di Wayback Machine, IFLA. Retrieved on 10 January 2010.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Perpustakaan negara*** |

* National Libraries Section of the International Federation of Library Associations and Institutions (IFLA)
* Conference of Directors of National Libraries (CDNL)
* Conference of European National Librarians (CENL)

| Kawalan kewibawaan Sunting ini di Wikidata |
| --- |
| Perpustakaan negara | 
* Sepanyol
* Perancis (data)
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
**Perpustakaan Negara Myanmar** (Burma: အမျိုးသားစာကြည့်တိုက်), yang terletak di Yankin, merupakan perpustakaan negara bagi Myanmar. Ditubuhkan pada tahun 1952, perpustakaan ini, bersama-sama dengan Perpustakaan Universiti Yangon, merupakan salah satu daripada dua buah perpustakaan penyelidikan di Yangon. The library houses more than 220,000 books, divided into 10 sections.

Koleksi perpustakaan ini kira-kira 618,000 buah buku dan terbitan bersiri, selain kira-kira 15,000 buah manuskrip berharga dan jarang ditemui. Walau bagaimanapun, pada tahun 2006, kerajaan tentera mengumumkan perancangan untuk mengalihkan sebahagian besar koleksinya ke Perpustakaan Negara yang baharu yang terletak di Nay Pyi Taw, serta menjual bangunan lapan tingkat dan lot 10-ekar (4.0 he) di Tamwe. Pada Oktober 2008, Perpustakaan Negara berpindah ke kawasan terkini. 

Koleksi buku-buku teks kuno Burma yang terdapat di perpustakaan ini terdiri daripada 16,066 prasasti daun palma, 1972 *parabaik* (tablet bertulis berlipat yang diperbuat dari kertas, kain atau logam), dan 345 skrip tulisan penulis terkenal. Bahagian pemeliharaan dan pemuliharaan perpustakaan, yang ditubuhkan pada tahun 1993, ditugaskan untuk mengekalkan manuskrip Burma yang jarang ditemui. Perpustakaan turut merancangan untuk mewujudkan katalog dalam talian.

Perpustakaan Negara Myanmar merupakan ahli *International Federation of Library Associations* dan *Institutions and National Libraries Group-Southeast Asia*.

Sejarah
-------

Perpustakaan Negara berasal dari Perpustakaan Percuma Bernard, yang dibuka pada tahun 1883 semasa era penjajahan British. Perpustakaan Bernard kemudiannya dinamakan semula sebagai Perpustakaan Negeri di bawah Kementeriaan Budaya pada tahun 1958 dan mengubah nama menjadi Perpustakaan Negara pada tahun 1967. Pada mulanya perpustakaan terletak di bangunan Dewan Jubli, kemudiaannya dipindahkan ke Jalan Pansodan dan Tamwe, sebelum akhirnya berpindah ke bangunan kini di Yankin pada tahun Oktober 2008.

Rujukan
-------

1. 1 2 3  Yeni (10 Ogos 2006). "Dismay over National Library Move". The Irrawaddy. Diarkibkan daripada yang asal pada 29 Februari 2012. Unknown parameter `|deadurl=` ignored (bantuan)
2. 1 2 3 4  Cherry Thein (27 Oktober 2008). "National Library moves to new location in Yankin township". The Myanmar Times. Diarkibkan daripada yang asal pada 15 Februari 2012. Unknown parameter `|deadurl=` ignored (bantuan); Cite journal requires `|journal=` (bantuan)
3. ↑  "History of National Library". Diarkibkan daripada yang asal pada 22 Februari 2009. Dicapai pada 31 Oktober 2008. Unknown parameter `|deadurl=` ignored (bantuan)
**Perpustakaan Negara Ivory Coast** (Perancis: *Bibliothèque Nationale de Côte d'Ivoire*code: fr is deprecated ) terletak di Abidjan, Ivory Coast.

Ia telah ditutup pada tahun 2006 kerana kekurangan peruntukan dan sebuah team baru yang diketuai oleh Adjiman Nandoh Chantal telah berusaha sejak Februari 2008 dan cuba untuk has been at work since February 2008 and memulihkan dan memperbaharui institusi ini. Pada Oktober 2009, 85% daripada bangunan ini masih tutup dan hanya Bahagian Kanak-Kanak sahaja yang dibuka. Bahagian tersebut telah dibuka semula oleh Mitsubishi pada tahun 2008 dengan kos 31.492.000 CFA Franc)

Rujukan
-------

National Library of Ivory Coast

1. ↑  "salinan arkib". Diarkibkan daripada yang asal pada 2011-07-15. Dicapai pada 2017-10-31.
2. ↑   (Perancis)

Bibliografi
-----------

* Marcel Lajeunesse, penyunting (2008). "Côte d'Ivoire". *Les Bibliothèques nationales de la francophonie* (PDF) (dalam bahasa Perancis) (ed. 3rd). Bibliothèque et Archives nationales du Québec. OCLC 401164333. Templat:Free access
* "Cote d'Ivoire", *World Report 2010*, The Hague: International Federation of Library Associations, OCLC 225182140, Freedom of access to information (Includes information about the national library)
'**Perani El Jem'** atau **Amfiteater El Jem** merupakan sebuah perani berbentuk bujur dalam bandar Rom, Thysdrus (lebih tepat El Djem, Tunisia). Ia telah disenaraikan oleh UNESCO sebagai Tapak Warisan Dunia pada tahun 1979.

Sejarah
-------

Perani El Djem telah dibina sekitar 238 M di Thysdrus yang terletak dalam Afrika Proconsulare dalam wilayah Rom atau pada hari ini dikenali sebagai El Djem, Tunisia. Ia merupakan salah satu seni bina Rom yang dipelihara dengan baik di dunia dan unik di Afrika. Seperti perani empayar Rom yang lain, ia dibina untuk acara spektator dan merupakan salah satu perani terbesar di dunia. Perani dengan kapasiti hampir 35,000 ini dibina dari blok batu, terletak di atas tanah rata, dan dipelihara dengan sangat baik.

Perani El Jem merupakan perani ketiga dibina di kawasan yang sama. Dipercayai bahawa ia telah dibina oleh gabenor tempatan Gordian, yang menjadi maharaja Gordian III. Penduduk tempatan Rom mencari tempat perlindungan di sini semasa serangan Vandals pada 430 M dan Arab pada 647 M. Pada Zaman Pertengahan, ia berfungsi sebagai kubu.

Pad tahun 1695, semasa Revolusi Tunisia, Mohamed Bey El Mouradi membuat sebuah lubang pada salah satu dinding untuk menghentikan tentangan pengikut Ali Bey al-Muradi yang berkumpul di dalam perani. Sekitar tahun 1850, peruntuhan dinding sekitar 30 meter (98 ka) telah dilakukan oleh Ahmad I ibn Mustafa dan pada separuh kedua abad ke-19, struktur digunakan sebagai kedai, kediaman dan tempat penyimpanan bijian.

Perani ini pernah muncul dalam beberapa buah filem termasuklah *Monty Python's Life of Brian* dan *Gladiator.*

Galeri
------

* Pemandangan luarPemandangan luar
* Ruang masukRuang masuk
* PorticoPortico
* Pemandangan malamPemandangan malam
* Lorong bawah tanahLorong bawah tanah
* Lorong di bawah arenaLorong di bawah arena
* Pemandangan arenaPemandangan arena
* Pintu masuk arenaPintu masuk arena

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Perani El Djem*** |

1. ↑  Error: Unable to display the reference properly. See the documentation for details.
2. 1 2  "Amphitheatre of El Jem". UNESCO. Dicapai pada 5 May 2016.
3. ↑  Nossov, Konstantin (2011). *Gladiator: The Complete Guide to Ancient Rome's Bloody Fighters*. Rowman & Littlefield. m/s. 129–130. ISBN 9780762777334.
4. ↑  Bomgardner, David L. (2013). *The Story of the Roman Amphitheatre*. Routledge. m/s. 150–151. ISBN 9781134707393.
**Petunjuk geografi** secara am satu petunjuk yang memberitahu pengguna bahawa barangan itu dihasilkan di sesuatu kawasan atau tempat tertentu dan mempunyai ciri yang tersendiri yang berkait rapat dengan tempat pengeluaran/geografinya serta dipengaruhi oleh faktor persekitaran seperti iklim dan tanah. Petunjuk geografi boleh digunakan sebagai pengiktirafan yang sesuatu barangan mempunyai sesuatu kualiti atau reputasi kerana asal geografinya.

Contoh barangan yang mendapat perlindungan petunjuk geografi adalah Sabah Tea, Tenom Coffee, Borneo Virgin Coconut Oil dan Sabah Seaweed. Keempat-empat barangan petunjuk geografi ini berasal dari negeri Sabah. Contoh lain adalah Sarawak Pepper iaitu produk lada hitam yang berasal dari Sarawak dan kini dikenali di peringkat antarabangsa.

Manfaat
-------

Pemunya petunjuk geografi yang mendaftar mempunyai hak eksklusif untuk mengeksploitasi barangan petunjuk geografi bagi mendapat pengiktirafan dalam dan luar negara.

Rujukan
-------

* Sistem Petunjuk Geografi di Malaysia, MyIPO, 2008
***Dia Bidadari Dari Syurga*** ialah sebuah siri drama televisyen Malaysia 2020 arahan Izzman Hafiz, di bintangi oleh Halim Radzi, Sharifah Husna, dan Dayana Roza. Siri ini memulakan tayangan di TV Okey 23 Oktober 2020.

Sinopsis
--------

Marissa Aisya atau Aris seorang graduan dari Melbourne University, Australia tiba-tiba disuruh jadi tea lady di syarikat abinya. Tanpa banyak soal Marissa ikutkan saja. Dia mahu jadi anak yang taat kepada abinya, kerana hanya abinya saja yang tinggal. Arwah umminya sudah lama meninggal dunia. Di pejabat, dia sering di buli oleh Naqib Zakuan, jurutera kekwat yang telah lama bekerja di syarikat abinya.

Zakuan yang baru putus cinta dengan Maisarah, sudah berjanji dengan ibunya yang dia mahu membawa balik kekasihnya ke Sungai Petani minggu itu. Daripada nak sebut nama Maisarah, tersebut nama Marissa. Tak pasal, Marissa kena jadi kambing hitam. Terpaksalah Zakuan membuat rancangan untuk memerangkap Marissa mengikutnya ke Sungai Petani berjumpa dengan ibunya.

Selepas diugut, Marissa akhirnya bersetuju untuk menolong Zakuan. Namun Marissa pecah rahsia kerana tidak mahu memberi harapan palsu pada ibu Zakuan yang di telah dijodohkan dengan calon pilihan arwah umminya. Sekali lagi Zakuan patah hati.

Berjayakah Zakuan melupakan Marissa yang sudah dia anggap bidadarinya? Atau, mengejar cintanya wpun Marissa sudah mahu berkahwin?

Pelakon
-------

* Halim Radzi sebagai Naqib Zakuan
* Sharifah Husna sebagai Marissa Aisya
* Julia Farhana sebagai Maisarah
* Shahkimin sebagai Ikhwan Radzi
* Hafidz Roshdi sebagai Raff
* Aryan Naim sebagai Riff
* Nora Lunia sebagai Julia
* Dayana Roza Sebagai Farah
* Mahmud Ali Bashah Hj Aisy
* Syaffiq Sahli Sebagai Khairul
* Nik Ramli Rejab Sebagai Pak Chaq

Rujukan
-------

1. ↑  Drama Dia Bidadari Dari Syurga mCentralMY
Bagi drama adaptasi novel ini, lihat Dia... Isteri Luar Biasa (drama).

***Dia… Isteri Luar Biasa*** merupakan sebuah novel 2013 oleh penulis novel Malaysia, Umie Nadzimah yang diterbitkan pada 15 November 2013 oleh Penulisan2U. Novel ini telah diadaptasi sebagai sebuah siri drama dengan tajuk sama di slot Akasia TV3 pada tahun 2015.

Sinopsis
--------

Itu moto hidup Dewi Yusra. Katanya, dia boleh hidup tanpa lelaki, lagi mudah dan tidak serabut otak. Lelaki menyusahkan, suka ambil kesempatan!

Perempuan tak kahwin pun boleh ada anaklah! Bukan spesies angkat-angkat ya, yang asli datang dari rahim Dewi Yusra. Kau gila ke Dewi, ingat nak buat anak tu semudah buat nasi ayam ke? Hesy... Mesti ada jalanlah…

Dewi serius! Walau dengan apa cara pun, Dewi tetap ingin punya anak dari darah dagingnya. Anak yang akan mewarisi syarikat perniagaan Cik NAB a.k.a Nasi Ayam Bonda.

"Aku akan kahwin! Syaratnya aku nak kahwin sampai mengandung aje ya, lepas tu aku chaw. No husband anymore. Sebelum aku sakit hati ditinggalkan, lebih baik aku blah dahulu" - DEWI YUSRA

Maka bermulalah usaha Dewi untuk mendapatkan ‘Suami Sementara­’ dari lelaki baik-baik, gen terhebat, genius dan stok sembahyang atas kapal terbang.

"Saya Amzar... errr... Radin Amzar yang duduk sebelah you dalam flight dari Heathrow hari tu..." - RADEN AMZAR

Bagai nak tercabut jantung Dewi dengar. Lelaki edisi terhad tu hubungi dia? Macam tak percaya pun ada. Ingatkan lelaki itu akan terus hilang. Tuhan berikan Dewi peluang ke ni?

Berjayakah rancangan Dewi Yusra untuk memerangkap Dr. Radin Amzar, lelaki terpilih sebagai ‘Suami Sementara’nya untuk seorang zuriat? Bagaimana pula rancangan Kamarul yang terlalu menyintainya?

Adaptasi
--------

### Televisyen

Rencana utama: Dia... Isteri Luar Biasa (drama)
*Dia... Isteri Luar Biasa* telah diadaptasikan ke siaran TV melalui drama waktu perdana di Slot Akasia pada 18 Mei hingga 30 Jun 2015 di TV3, dibintangi oleh Fathia Latiff, Keith Foo dan Shukri Yahaya, terbitan Pena Creative Pictures.

Rujukan
-------

1. ↑  Umie Nadzimah (2013). *Dia... Isteri Luar Biasa*. Penulisan 2U. ISBN 9789670567150.
2. ↑  Dia… Isteri Luar Biasa by Umie Nadzimah Goodreads. Dicapai pada 1 Februari 2018.
3. ↑  Ziela Jalil Jawab Kritikan Terhadap Drama Dia Isteri Luar Biasa Beautifulnara. 8 Jun 2015.
**Royal FrieslandCampina N.V.** merupakan koperasi tenusu multinasional Belanda yang berpusat di Amersfoort, Belanda. Ia ditubuhkan hasil penggabungan antara Friesland Foods dan Campina pada 31 Disember 2008.

Ia merupakan koperasi tenusu terbesar di dunia dan salah satu daripada 5 syarikat tenusu teratas di dunia dengan pendapatan tahunan sebanyak 11 bilion euro (2016). FrieslandCampina mempunyai pejabat cawangan di 33 negara dan mempunyai sejumlah 21,927 orang.

Jenama utamanya ialah Friesche Vlag (atau Frisian Flag di Indonesia), Chocomel, Fristi, Dutch Lady, Appelsientje, Milner, Campina, Landliebe, Optimel, Mona dan "Mix'it". Produk FrieslandCampina dipasarkan di lebih daripada 100 buah negara.

Sejarah
-------

Royal FrieslandCampina diuruskan sebagai koperasi, dengan asal-usulnya pada 1879. Ia telah berkembang melalui penggabungan dan pengambilalihan.

Pada akhir 1997, empat koperasi tenusu Belanda bergabung untuk membentuk Friesland Coberco Dairy Food. Pada bulan Jun 2004, Queen Beatrix dari Belanda memberikan status Royal FCDF. FCDF dinamakan semula sebagai Royal Friesland Foods.

Campina telah diwujudkan pada tahun 1989 oleh penggabungan dua koperasi tenusu serantau, Melkunie Holland dan DMV Campina. Selepas penggabungan ini syarikat itu dinamakan Campina Melkunie sehingga merosotnya nama Melkunie pada tahun 2001.

Pada tahun 2004 Campina dan Arla Foods, koperasi tenusu Denmark, mengumumkan rancangan untuk penggabungan, namun perancangan tersebut dibatalkan pada April 2005 akibat sebab tidak diketahui walaupun rancangan bagi bentuk lain kerjasama masih dikatakan sedang dipertimbangkan.

Pada 19 Disember 2007 Campina dan Friesland Foods mengumumkan bahawa syarikat sedang meneroka kemungkinan penggabungan. Kesatuan Eropah meluluskan penggabungan kedua-dua koperasi dengan syarat mereka menjual beberapa bahagian keju dan tenusu tertentu.

Rujukan
-------

1. ↑
2. ↑
3. ↑   Accessed 9 February 2009

Pautan luar
-----------

* Laman web rasmi
Pasukan pertunjukan Utterly Butterly dari UK menerbangkan pesawat Boeing Stearman PT-17 di pertunjukan udara England.
**Pertunjukan udara** merupakan satu acara di mana para juruterbang mempamerkan kemahiran terbang dan keupayaan pesawat mereka kepada para penonton dalam aerobatik. Sesebuah pertunjukan udara tanpa pertunjukan aerobatik dengan hanya mempamerkan pesawat di darat dikenali sebagai "pertunjukan udara statik".

Pengenalan
----------

Pertunjukan udara diadakan atas pelbagai sebab. Beberapa daripadanya diadakan bagi mencari peluang perniagaan atau sebagai acara perdagangan di mana pesawat, avionik dan perkhidmatan lain dipromosikan kepada pelanggan berpotensi. Kebanyakan pertunjukan udara diadakan bagi menyokong sumbangan amal kepada penduduk tempatan, negara dan tentera. Firma-firma udara tentera sering kali mengadakan pertunjukan udara di lapangan terbang tentera sebagai satu latihan hubungan awam bagi menyatakan terima kasih kepada komuniti tempatan, mempromosi karier ketenteraan dan meningkatkan profil ketenteraan.

"Musim" pertunjukan udara berbeza di seluruh dunia. Sementara Amerika Syarikat sedang menikmati musim yang panjang bermula dari bulan Mac sehingga November, kawasan-kawasan lain memiliki musim yang lebih pendek. Musim di Eropah biasanya bermula pada akhir bulan April atau awal bulan Mei dan biasanya berakhir pada pertengahan bulan Oktober. Timur Tengah, Australia dan New Zealand mengadakan acara mereka di antara bulan Januari sehingga Mac. Walau bagaimanapun, bagi acara-acara di "luar musim" tidak bermakna satu tempoh tiada aktiviti. Biasanya pada tempoh ini, masa akan dihabiskan bagi kerja-kerja penyelenggaraan penting dan membuat latihan.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pertunjukan udara*** |

* Experimental Aircraft Association Calendar
* Royal Aero Club Diarkibkan 2016-11-25 di Wayback Machine

| * l
* b
* s
Pertunjukan udara antarabangsa |
| --- |
| India Aero India • Republik Rakyat China Pertunjukan Udara China • Hong Kong Aeroangkasa Asia • Australia Pertunjukan Udara Antarabangsa Australia • Emiriah Arab Bersatu Pertunjukan Udara Dubai • United Kingdom Pertunjukan Udara Farnborough • Rusia Hydroaviasalon • Jerman ILA • Indonesia Forum Ekspo Pertahanan Indonesia • Iran Pertunjukan Udara Kish Iran • Brazil LAAD • Malaysia LIMA • Rusia Pertunjukan Udara MAKS • Perancis Pertunjukan Udara Paris • Portugal Pertunjukan Udara Portugal • Korea Selatan Pertunjukan Udara Seoul • Singapura Pertunjukan Udara Singapura |
**Dubalang** adalah suatu lembaga (limbago) adat yang wujud dalam sistem aturan masyarakat Minangkabau yang berfungsi sebagai penegak dan penjaga keamanan dan ketenteraman seakan mata-mata sesama suku serta nagari di Ranah Minang sejak zaman Kerajaan Pagar Ruyung. Ia berperanan utama seganding dengan datuak penghulu di pihak pentadbiran (lagi-lagi dalam hal berkaitan adat) dan imam khatib di bidang keagamaan.

Orang yang menganggotai dubalang ini iaitu *urang bagak* ("pemberani") melaksanakan tugas dan fungsi sesuai dengan aturan adat Minangkabau melalui prinsip *kareh ditakiak, lunak disudu* ("yang kerah ditakik, yang lunak disudu") ertinya sebarang langkah akan dilakukan apapun untuk mencapai hasil optimal dari tugas dan tanggungjawab yang diamanahkan kepada mereka demi ketenteraman dan kesejahteran suku-sakat dan nagari.

Para dubalang banyak terlibat dalam persoalan yang dianggap mengganggu keamanan dan ketenteraman masyarakat sejak zaman kerajaan Minangkabau berlanjut kepada zaman perjuangan melawan penjajahan Barat. Mereka berjasa besar dalam menjaga dan menegakkan aturan adat dalam suku dan nagari. Dubalang-dubalang sering membarisi angkatan juang peringkat nagari tertentu semasa perang revolusi Indonesia melawan kuasa Empayar Belanda di "ujung tombak" kerana sikap yang tidak mengenal takut dan berani mati dalam melaksanakan tugas-tugas yang bahaya.

Rujukan
-------

1. ↑  *Dubalang Nagari*. 
Mochtarnaim.wordpress.com, 11 Julai 2009. Diakses 11 Ogos 2013.
2. ↑  Graves, Elizabeth E. (2009). *The Minangkabau Response to Dutch Colonial Rule in the Nineteenth Century*. Singapore: Equinox Publishing. m/s. 33. ISBN 9786028397322.CS1 maint: ref=harv (link)
3. ↑  *Asal usul elite Minangkabau modern: respons terhadap kolonial Belanda abad XIX/XX* Elizabeth E. Graves, Yayasan Obor Indonesia. Diakses 11 Ogos 2013.
4. ↑  Miazuddin (21 Oktober 2012). "Nagari Tanpa Dubalang, Bak Sup Kurang Garam". *Harian Haluan*. m/s. 5.

Pautan luar
-----------

* *Wagub Dukung Aktifkan Dubalang* Minangforum.com, 19 November 2012. Diakses 11 Agustus 2013.
* *Panghulu di Minangkabau*Templat:Pranala mati Situs Unit Kesenian Minangkabau ITB, 4 Juli 2010. Diakses 11 Agustus 2013.
* *Dubalang, Antara Ada dan Tiada* Haluan.com, 21 Oktober 2012. Diakses 11 Agustus 2013.

Templat:Budaya-stub
**Fatimah binti Sa'd Al Āmri Al-Zahrani** (فاطمة بنت سعد العامري الزهرانيcode: ar is deprecated ), ialah nenek moyang sebelah bapa dan nenek moyang dari ibu kepada nabi Islam Muhammad. Nama penuhnya ialah: Fatimah binti Sa'd bin Sail bin Khair bin Hamālah bin Oaf bin Ghanam bin Āmir **(banu Āmir)** bin Amro bin Gha'thamah bin Gha'thamah bin Yashkor bin Mobsher bin Sa'b bin Dahman bin Nasr bin **Zahran** bin Ka'ab bin Al-Harith bin Ka'ab bin Abdullah Mālik bin Nasr bin **Azd**.

Biografi
--------

Fatima binti Sa'd ialah anak perempuan Sa'd dari **Banu Āmir dari Zahran** (cabang purba Azd) di Hijaz, khususnya di Al-Bahah. Dia berkahwin dengan Kilab bin Murrah dan melahirkan dua anak lelaki. Anak sulungnya, Zuhrah bin Kilab, ialah nenek moyang bani Zuhrah, dan anak bongsunya, Qusai bin Kilab, menjadi penjaga Kaabah pertama Quraisy. Selepas kematian Kilab bin Murrah, beliau berkahwin dengan Rabi'ah bin Haram dari suku Bani Azra, yang membawanya bersamanya ke Syam, di mana beliau melahirkan seorang anak lelaki bernama Darraj.

Rujukan
-------

1. ↑  Ibn Hisham. *The Life of the Prophet Muhammad*. **1**. m/s. 181.
2. ↑  السيرة النبوية لابن هشام ، ص 53
3. ↑  Maqsood, Ruqaiyyah Waris. "The Prophet's Family Line No 2 - from Qusayy to Adnan and beyond". Ruqaiyyah Waris Maqsood Dawah. Diarkibkan daripada yang asal pada 25 September 2011. Dicapai pada 14 August 2011.
4. ↑  Near East/South Asia Report. Foreign Broadcast Information Service. 1983. p. 17.
5. ↑  Cuddihy, Kathey (2001). "An A to Z of Places and Things Saudi". *Stacey International*. ISBN 9781900988407.